CELEX: 32014R0186
Language: lt
Date: 2014-02-26 00:00:00
Title: 2014 m. vasario 26 d. Komisijos reglamentas (ES) Nr. 186/2014, kuriuo dėl veikliųjų medžiagų etoksisulfurono, oksadiargilo ir varfarino patvirtinimo galiojimo pabaigos datų iš dalies keičiamas Reglamentas (ES) Nr. 823/2012  Tekstas svarbus EEE

27.2.2014   
            
            
               LT
            
            
               Europos Sąjungos oficialusis leidinys
            
            
               L 57/22
            
         
      KOMISIJOS REGLAMENTAS (ES) Nr. 186/2014
   2014 m. vasario 26 d.
   kuriuo dėl veikliųjų medžiagų etoksisulfurono, oksadiargilo ir varfarino patvirtinimo galiojimo pabaigos datų iš dalies keičiamas Reglamentas (ES) Nr. 823/2012
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 17 straipsnio antrą pastraipą,
   kadangi:
   
               (1)
            
            
               Komisijos reglamentu (ES) Nr. 823/2012 (2) veikliųjų medžiagų etoksisulfurono, oksadiargilo ir varfarino patvirtinimo galiojimo pabaiga, nustatyta Komisijos įgyvendinimo reglamentu (ES) Nr. 540/2011 (3), atidėta iki 2016 m. liepos 31 d., kad pareiškėjai galėtų prieš trejus metus pateikti pranešimą, kurio reikalaujama Reglamento (EB) Nr. 1107/2009 15 straipsnio 1 dalyje;
            
         
               (2)
            
            
               paraiškų dėl veikliųjų medžiagų etoksisulfurono, oksadiargilo ir varfarino patvirtinimo galiojimo atnaujinimo, kurios atitiktų pranešimo prieš trejus metus reikalavimą, nepateikta;
            
         
               (3)
            
            
               kadangi tokių paraiškų nepateikta, tikslinga nustatyti kuo ankstesnę galiojimo pabaigos datą po pradinės galiojimo pabaigos datos, kuri nustatyta prieš priimant Reglamentą (ES) Nr. 823/2012;
            
         
               (4)
            
            
               todėl Reglamentas (ES) Nr. 823/2012 turėtų būti atitinkamai iš dalies pakeistas;
            
         
               (5)
            
            
               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 823/2012 pakeitimai
   Reglamento (ES) Nr. 823/2012 1 straipsnis iš dalies keičiamas taip:
   
               a)
            
            
               1 punktas pakeičiamas taip:
               
                           „1)
                        
                        
                           2016 m. liepos 31 d. – dėl veikliųjų medžiagų etofumezato (įrašas Nr. 29), imazamokso (įrašas Nr. 41), oksasulfurono (įrašas Nr. 42), foramsulfurono (įrašas Nr. 44), ciazofamido (įrašas Nr. 46), linurono (įrašas Nr. 51), pendimetalino (įrašas Nr. 53), trifloksistrobino (įrašas Nr. 59), etilkarfentrazono (įrašas Nr. 60), mezotriono (įrašas Nr. 61), fenamidono (įrašas Nr. 62) ir izoksaflutolo (įrašas Nr. 63);“
                        
                     
         
               b)
            
            
               įterpiamas šis 4 punktas:
               
                           „4)
                        
                        
                           2014 m. kovo 31 d. – dėl veikliųjų medžiagų etoksisulfurono (įrašas Nr. 43), oksadiargilo (įrašas Nr. 45) ir varfarino (įrašas Nr. 120).“
                        
                     
         2 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. vasario 26 d.
      
         
            Komisijos vardu
         
         
            Pirmininkas
         
         José Manuel BARROSO
         
      
   
   
      (1)  OL L 309, 2009 11 24, p. 1.
   
      (2)  2012 m. rugsėjo 14 d. Komisijos reglamentas (ES) Nr. 823/2012, kuriuo dėl veikliųjų medžiagų 2,4-DB, benzenkarboksirūgšties, beta-ciflutrino, etilkarfentrazono, Coniothyrium minitans (padermė CON/M/91-08 (DSM 9660)), ciazofamido, ciflutrino, deltametrino, p-dimetenamido, etofumezato, etoksisulfurono, fenamidono, flazasulfurono, flufenaceto, flurtamono, foramsulfurono, fostiazato, imazamokso, jodsulfurono, iprodiono, izoksaflutolo, linurono, maleino hidrazido, mekopropo, mekopropo-P, mezosulfurono, mezotriono, oksadiargilo, oksasulfurono, pendimetalino, pikoksistrobino, propikonazolo, propinebo, propoksikarbazono, propizamido, piraklostrobino, siltiofamo, trifloksistrobino, varfarino ir zoksamido patvirtinimo galiojimo pabaigos datų nukrypstama nuo Įgyvendinimo reglamento (ES) Nr. 540/2011 (OL L 250, 2012 9 15, p. 13).
   
      (3)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).